ସମ୍ବଲପୁର ଲୋକ ମହୋତ୍ସବ ପାଇଁ ଭୂମି ପୂଜା\nସମ୍ବଲପୁର, ୨୦।୧୨ (ବ୍ୟୁରୋ)-ଜାନୁୟାରୀ ୪ରୁ ୬ତାରିଖ ପର୍ଯ୍ୟନ୍ତ ସମ୍ବଲପୁର ଲୋକ ମହୋତ୍ସ\nସମ୍ବଲପୁର ଲୋକ ମହୋତ୍ସବ ପାଇଁ ଭୂମି ପୂଜା\t December 20th, 00:00 AM December 20th, 00:00 AM\nସମ୍ବଲପୁର, ୨୦।୧୨ (ବ୍ୟୁରୋ)-ଜାନୁୟାରୀ ୪ରୁ ୬ତାରିଖ ପର୍ଯ୍ୟନ୍ତ ସମ୍ବଲପୁର ଲୋକ ମହୋତ୍ସବ ଅନୁଷ୍ଠିତ ହେବ । ଏଥିରେ ଲୋକଗୀତ, ଲୋକ ସଂଗୀତ ଏବଂ ଲୋକ ନୃତ୍ୟକୁ ପ୍ରାଧାନ୍ୟ ଦିଆଯାଇଛି । ଆସାମର ବିହୁ, ମେଘାଳୟର ଲୋକନୃତ୍ୟ, ପୁରୁଲିଆ ଛଉ, ଜମ୍ମୁକଶ୍ମୀରର ଦଳଗତ ନୃତ୍ୟ, କାଳବେଲିଆ, କର୍ଣ୍ଣାଟକ, ମଣିପୁର, ନାଗାଲାଣ୍ଡର ନୃତ୍ୟ ଦଳ ସାମିଲ ହେବେ। ଗୋଟିପୁଅ, ଶବ୍ଦନୃତ୍ୟ, ଘୁମୁରା, ଢାପ, ଘୁବୁକୁଡୁ, ଡାଲଖାଇ ପ୍ରଭୃତି ନୃତ୍ୟ ଦଳକୁ ମଧ୍ୟ ସାମିଲ କରାଯିବ। ତେବେ ଏହିକ୍ରମରେ ସମ୍ବଲପୁର ଲୋକ ମହୋତ୍ସବ ପାଇଁ ବୁଧବାର ଅଇଁଠାପାଲି ବିର୍ସା ମଇଦାନ (ପିଏଚଡି ପଡିଆ)ରେ ଭୂମି ପୂଜ କରାଯାଇଛି। ମୁଖ୍ୟ ଆବାହକ ଡ. ଦ୍ୱାରିକାନାଥ ନାୟକ ସକାଳେ ସମଲେଇଙ୍କ ନିକଟରେ ପୂଜାର୍ଚ୍ଚନା ପରେ ଭୂମି ପୂଜା ସ୍ଥଳରେ ପହଞ୍ଚତ୍ଥିଲେ । ଏହାପରେ ପଣ୍ଡିତ ଆଶୁତୋଷ ହୋତା ପୂଜାର୍ଚ୍ଚନା କରିଥିଲେ । ସମ୍ବଲପୁର ବିଧାୟିକା ରାସେଶ୍ୱରୀ ପାଣିଗ୍ରାହୀ, ଅତିରିକ୍ତ ଜିଲାପାଳ ତ୍ରିଲୋଚନ ମାଝି, ଉପଜିଲାପାଳ ପ୍ରମୋଦ କୁମାର ସାହୁ ଏଥିରେ ଯୋଗ ଦେଇଥିଲେ । ମଞ୍ଚ ଓ ପ୍ରେକ୍ଷାଳୟ ଆବାହକ ରଞ୍ଜନ କୁମାର ସାହୁ ସୂଚନା ଦେଇ କହିଛନ୍ତି ଯେ, ମଞ୍ଚ ଲୋକ ସଂସ୍କୃତିର ମୁଖ୍ୟ ନୃତ୍ୟ ଡାଲଖାଇ ଷୋଳ କୋଠି ସଦୃଶ୍ୟ ହେବ । ଏଥିସହ ପଶ୍ଚିମ ଓଡିଶାର ପାରମ୍ପାରିକ ଅଳଙ୍କାର ଶୋଭା ପାଇବ । ସେହିପରି ୫ ଫୁଟ ଉଚ୍ଚତା ଓ ୧୨ଫୁଟ୍ ଚଉଡାର ୨ଟି ନିଶାନ ବାଦ୍ୟ ସ୍ଥାନିତ କରାଯିବାକୁ ସ୍ଥିର କରାଯାଇଛି । ସେହିପରି ସମ୍ବଲପୁରର ଇଷ୍ଟଦେବୀ ସମଲେଇଙ୍କ ପ୍ରତିକୃତୀ ଶୋଭାପାଇବ । ଏହା ସହ ଅତ୍ୟାଧୁନିକ ଲାଇଟ୍ ଓ ସାଉଣ୍ଡ ବ୍ୟବସ୍ଥା କରାଯିବ । ଏଥିପାଇଁ ୧୩ ଲକ୍ଷ ୮୩ ହଜାର ୮ଶହ ଟଙ୍କା ଖର୍ଚ୍ଚ ହେବ। ଭୂମିପୂଜନ ଉତ୍ସବରେ ଅନ୍ୟମାନଙ୍କ ମଧ୍ୟରେ ଲଳିତ ବେବର୍ତ୍ତା, ଅମୂଲ୍ୟ କୁମାର ମିଶ୍ର, ଗୁରୁ ମୋହିତ କୁମାର ସ୍ବାଇଁ, ଡ. ଗୌରିଦାସ ପ୍ରଧାନ, ଅନୁପ ତରିଆ, ସୁଶାନ୍ତ ବଢ଼େଇ, ସଞ୍ଜୀବ କୁମାର ପଣ୍ଡା, ଭାରତ ଗୌରବ ଦାସ, ଦିଲୀପ କୁମାର ପଣ୍ଡା, ମହେଶ ପଟେଲ, କୃଷ୍ଣଚନ୍ଦ୍ର ବେହେରା, କମଳଲୋଚନ ପଣ୍ଡା ପ୍ରମୁଖ ଉପସ୍ଥିତ ଥିଲେ।
